# Заһитова Алина Илназ ҡыҙы

Заһитова Алина Илназ ҡыҙы (18 май 2002, Ижевск, Рәсәй) — Рәсәй фигурисы, «яңғыҙ шыуыусы ҡатын-ҡыҙ» категорияһында сығыш яһай. 2018 йылда Пхёнчханда уҙған Ҡышҡы Олимпия уйындары чемпионы һәм команда ярышының көмөш призёры. Дуҫлыҡ ордены (Рәсәй) кавалеры (2018).
2018 йылда Европа чемпионы. 2017 йылда Гран-при финалы еңеүсеһе. Юниорҙар араһында донъя чемпионы (2017). 2018 йылда Рәсәй чемпионы. Рәсәйҙең атҡаҙанған спорт мастеры.
2018 йылдың ғинуарына ҡарата Заһитова Халыҡ-ара конькиҙа йүгереүселәр союзының рейтингында 5-се урынды биләй.

# Заһитова Алина Илназ ҡыҙы
## Ғаиләһе

Атаһы — хоккей тренеры Илназ Заһитов, сығышы менән йәнәй башҡорттарының Әжибәй ауылынан. Ата-әсәһе уға исемде нәфис гимнаст Алина Кабаева хөрмәтенә ҡушҡан. Һеңлеһе Сабина Заһитова ла фигуралы шыуыу менән шөғөлләнә.

# Заһитова Алина Илназ ҡыҙы
## Маҡтаулы исемдәре һәм башҡа бүләктәре

* Дуҫлыҡ ордены (Рәсәй) (2018)
* Рәсәйҙең атҡаҙанған спорт мастеры
* «BMW X6» автомобиле

# Заһитова Алина Илназ ҡыҙы
## Карьераһы
### Башланғыс осор

«Самбо-1970» спорт һәм белем биреү үҙәгенең «Хрустальный» бүлексәһе (Мәскәү) тәрбиәләнеүсеһе, Этери Тутберидзе һәм Сергей Дудаков төркөмөндә күнегә. Фигуралы шыуыу менән Әлмәт ҡалаһындағы «Юбилейный» спорт һарайында 2007 йылда шөғөлләнә башлай. 2015 йылға тиклем Балалар һәм үҫмерҙәр спорт мәктәбендә (Ижевск) тренер Наталья Антипинала күнегә. Һүрәт төшөрөү менән мауыға.

# Заһитова Алина Илназ ҡыҙы
## Карьераһы
### Юниорлыҡ осоро
#### 2016—2017 миҙгеле

2016 йылдың февралендә Рәсәй беренселегендә дебюты була, тәүге тиҫтәләге иң һуңғы урынды ала. Августа Францияла Гран-приҙың юниор этабында ҡатнаша һәм еңеү яулай. Әммә сентябрҙә Словениялағы этапта бер аҙ уңышһыҙыраҡ сығыш яһай һәм бронза ала. Шулай ҙа был уға юниорҙар араһында Гран-при финалына сығырға ҡамасауламай. Декабрҙә Марселдә ул көнәркәштәренә бер ниндәй ҙә өмөт ҡалдырмай. Юниор финалында балдар суммаһы буйынса юниор ярыштарының өс донъя рекордын ҡуя: ҡыҫҡа (70.92), ирекле программаларҙа (136.51) һәм йомғаҡлау суммаһында (207.43). Йыл аҙағында милли чемпионат була, әммә күп белгестәрҙе ғәжәпләндереп, көмөш миҙалды ныҡышмалы көрәш менән генә яулай ала. 2017 йылдың февралендә Алина юниорҙар араһында Рәсәй беренселегендә ышаныслы еңеү яулай. Тиҙҙән Төркиәгә Европа йәштәр Олимпия фестиваленә ебәрелә һәм унда ла еңә. Март уртаһында Тайбейҙа юниорҙарҙың донъя чемпионатында ҡатнаша һәм япон фигуристары менән ҡатмарлы көрәштә беренселекте яулай.
«Юниорспорт» журналы версияһы буйынса, ҡыҙҙар араһында «2017 йыл юниоры».

# Заһитова Алина Илназ ҡыҙы
## Карьераһы
### Өлкәндәр ярыштарында
#### 2017—2018 миҙгеле

2017 йылдың сентябрендә өлкәндәр араһындағы тәүге ярышында (Lombardia Trophy 2017) «алтын» ала, булған ҡаҙаныштарының бөтәһен дә яҡшырта. Ике айҙан ул Пекинда Гран-при серияһының Ҡытайҙағы этабында ҡатнаша, Вакабу Хигути менән Елена Радионованы артта ҡалдырып, беренсе урынды яулай. Гран-Приҙағы был дебютынан һуң ике аҙнанан Алина Францияла Гран-приҙың бишенсе этабында ҡатнаша, ҡыҫҡа программанан һуң бишенсе урында ғына була. Әммә ирекле программаны камил башҡарып, беренселекте яулай. Гран-при финалында еңеүсе була. 2017 йылдың 21-24 декабрендә Рәсәй чемпионатында ҡатнаша. Ҡыҫҡа программала әһәмиәтһеҙ генә бер хата ебәрә, аралыҡта беренсе урында була. Ирекле программаны бик таҙа башҡарып, Рәсәй чемпионы була. Европаның Мәскәүҙә үткән 2018 йылғы чемпионатында, донъяның ике тапҡыр чемпионы Евгения Медведеваны артта ҡалдырып, беренселекте ала.
Кореялағы 2018 йылғы Олимпия уйындарында Алина Рәсәй олимпия атлеттары составында команда ярышында көмөш миҙал яулай.

# Заһитова Алина Илназ ҡыҙы
## Программалары

| Миҙгел | Ҡыҫҡа программа | Ирекле программа | Күрһәтмә номерҙар |
| 2017-18 | «Ҡара аҡҡош» фильмынан музыка Клинт Мэнселл The Middle of the World («Лунный свет» фильмынан) ҡуйыусы хореограф Даниил Глейхенгауз | «Дон Кихот» Людвиг Минкус | Afro Blue Джазмея Хорн |
| 2016-17 | «Самсон һәм Далила» Камиль Сент-Санс | «Дон Кихот» Людвиг Минкус | «Алһыу пантера» Генри Манчини |
| 2015-16 | «Алһыу пантера» Генри Манчини | Unchained Melody (Dance) / The Love Inside Suspend My Disbelief / I Had A Life («Привидение» мюзиклынан) Дэйв Стюарт һәм Глен Баллард Ричард Флишман һәм Каисси Леви башҡарыуында |

# Заһитова Алина Илназ ҡыҙы
## Спорт ҡаҙаныштары

| Ярыштар | 2015/16 | 2016/17 | 2017/18 |
| Халыҡ-ара ||||
| Ҡышҡы Олимпия уйындары. Команда ярыштары | | | 2 |
| Ҡышҡы Олимпия уйындары. Индивидуаль ярыштар | | | 1 |
| Донъя чемпионаты |
| Европа чемпионаты | | | 1 |
| Гран-при финалдары | | | 1 |
| Гран-при финалдары: Cup of China | | | 1 |
| Гран-при финалдары: Trophée de France | | | 1 |
| Ломбардия кубогы | | | 1 |
| Милли ||||
| Рәсәй чемпионаты | | 2 | 1 |
| Юниорҙар араһында Рәсәй чемпионаты | 9 | 1 |
| Юниорҙарҙың халыҡ-ара ||||
| Юниорҙар араһында донъя чемпионаты | | 1 |
| Юниор Гран-при финалы | | 1 |
| Юниор Гран-при финалы: Франция | | 1 |
| Юниор Гран-при финалы: Словения | | 3 |
| Европаның йәштәр Олимпия фестивале | | 1 |

# Заһитова Алина Илназ ҡыҙы
## Спорт ҡаҙаныштары
### Ентекле һөҙөмтәләре

Алина Заһитованың ИСУ системаһы буйынса иң яҡшы һөҙөмтәләре ҡалын, ағымдағы иң яҡшы һөҙөмтәләре ҡалын курсив менән айырылған. ИСУ чемпионаттарында ҡыҫҡа һәм ирекле программалар өсөн кескәй миҙалдар бирелә.

# Заһитова Алина Илназ ҡыҙы
## Спорт ҡаҙаныштары
### Ентекле һөҙөмтәләре
##### Өлкән сағы

2017-18 миҙгеле :
| Дата | Ярыш | КП | ПП | Дөйөм |
| 21-23 февраль 2018 | 2018 йылғы Ҡышҡы Олимпия уйындары Индивидуаль ярыштар |
| 9-12 февраль 2018 | 2018 йылғы Ҡышҡы Олимпия уйындары Команда ярыштары | - | 1 158.08 | 2 (команда) |
| 15-21 ғинуар 2018 | Европа чемпионаты 2018 | 1 80.27 | 1 157.97 | 1 238.24 |
| 21-24 декабрь 2017 | Рәсәй чемпионаты 2018 | 1 78,15 | 1 155,44 | 1 233,59 |
| 7-10 декабрь 2017 | Гран-при финалдары 2017 | 2 76.27 | 1 147.03 | 1 223.30 |
| 17-19 ноябрь 2017 | Гран-при этаптары: Trophée de France 2017 | 5 62.46 | 1 151.34 | 1 213.80 |
| 3-5 ноябрь 2017 | Гран-при этаптары: Cup of China 2017 | 4 69.44 | 1 144.44 | 1 213.88 |
| 14-17 сентябрь 2017 | Ломбардия кубогы 2017 | 3 71.29 | 1 147.17 | 1 218.46 |

# Заһитова Алина Илназ ҡыҙы
## Спорт ҡаҙаныштары
### Ентекле һөҙөмтәләре
##### Юниор осоро

2016-17 миҙгеле :
| Дата | Ярыш | КП | ПП | Дөйөм |
| 15-19 март 2017 | Юниорҙар араһында донъя чемпионаты 2017 | 1 70.58 | 1 138.02 | 1 208.60 |
| 13-15 февраль 2017 | Европаның ҡышҡы йәштәр Олимпия фестивале | 1 58.30 | 1 128.76 | 1 187.06 |
| 1-5 февраль 2017 | Юниорҙар араһында Рәсәй чемпионаты 2017 | 1 74.46 | 1 142.36 | 1 216.82 |
| 20-26 декабрь 2016 | Рәсәй чемпионаты 2017 | 3 74.26 | 2 146.95 | 2 221.21 |
| 8-11 декабрь 2016 | Юниорҙарҙың Гран-при финаы 2016-17 | 1 70.92 | 1 136.51 | 1 207.43 |
| 22-24 сентябрь 2016 | Юниорҙарҙың Гран-при этабы: Словения | 1 68.09 | 4 109.29 | 3 177.38 |
| 24-27 август 2016 | Юниорҙарҙың Гран-при этабы: Франция | 1 68.07 | 1 126.30 | 1 194.37 |
| 2015-16 миҙгеле ||||||||
| Дата | Ярыш | КП | ПП | Дөйөм |
| 19-23 ғинуар 2016 | Юниорҙар араһында Рәсәй чемпионаты 2016 | 12 52.85 | 8 108.08 | 9 160.93 |

# Заһитова Алина Илназ ҡыҙы
## Спорт ҡаҙаныштары
### Донъя рекордтары

Алина Заһитова юниор ярыштарында биш донъя рекорды ҡуя.
Ике программа суммаһы буйынса юниор ҡыҙҙар рекордтары :
| Дата | Мәрәйҙәр | Сара | Иҫкәрмә |
| 19 март 2017 | 208,60 | Юниорҙар араһында фигуралы шыуыу буйынса донъя чемпионаты 2017 | Йыйылған мәрәйҙәре буйынса юниор ярыштарында әлеге ваҡыттағы донъя рекордсыһы |
| 11 декабрь 2016 | 207,43 | Юниорҙар араһында фигуралы шыуыу буйынса Гран-при финалы 2016/2017 | Алина Заһитова 200 балдан ашыу баһа алған тәүге юниор ҡыҙ |
| Ҡыҫҡа программала юниор ҡыҙҙар рекордтары ||||
| Дата | Мәрәйҙәр | Сара | Иҫкәрмә |
| 10 декабрь 2016 | 70,92 | Юниорҙар араһында фигуралы шыуыу буйынса Гран-при финалы 2016/2017 | Алина Заһитова ҡыҫҡа программала 70 балдан ашыу баһа алған юниор ҡыҙ |
| Ирекле программала юниор ҡыҙҙар рекордтары ||||
| Дата | Мәрәйҙәр | Сара | Иҫкәрмә |
| 19 март 2017 | 138,02 | Юниорҙар араһында фигуралы шыуыу буйынса донъя чемпионаты 2017 | Йыйылған мәрәйҙәре буйынса юниор ярыштарында донъя рекорды ҡуйыусы |
| 11 декабрь 2016 | 136,51 | Юниорҙар араһында фигуралы шыуыу буйынса Гран-при финалы 2016/2017 |